# data[].attributes.headline
Kokemuksia eri alustoista ja niiden toimivuudesta tai toimimattomuudesta.

# data[].attributes.subject
Kokemuksia eri alustoista ja niiden toimivuudesta tai toimimattomuudesta.

# data[].attributes.attachment_link.readable_text
Kuten missä tahansa muussakin liiketoiminnassa, myös verkkokaupassa on tärkeintä lisäarvon tarjoaminen asiakkaalle. Ellei tuotteesi ole aivan ainutlaatuisia on hyvin todennäköistä, että kohtaat kilpailua, ja koska kyseessä on kansainvälinen verkossa tapahtuva myynti, on kilpailua todella paljon.

Kerron alla kokemukseni pohjalta asioita, jotka vaikuttavat merkittävästi verkkokaupan menestykseen.

1. Kaupankäynnin mahdollistaminen

Käytä sellaista verkkokauppa-alustaa, jolla voit rakentaa edellytykset menestyksekkäälle verkkokaupankäynnille. Tausta-automatiikka vapauttamaan perusprosesseista, analytiikka auttamaan oppimisessa, sekä muut ns. perusjutut on syytä olla kunnossa.

Hakukoneoptimointi sekä markkinointi, mm. some-näkyvyys on tärkeää, jotta saat kaupallesi jalansijaa ja kauppa löydetään. Ensimmäiset puoli vuotta verkkokaupan julkaisun jälkeen joudut käyttämään vähintään ¾ ajasta erilaisiin markkinoinnin keinoihin ajaaksesi liikennettä kauppaan.

Hyvä esimerkki on www.karkikauppa.fi, joka edellä mainittujen asioiden lisäksi on aktiivisen adwords -kampanjoinnin avulla saanut hyvän jalansijan omalla toimialallaan.

Heillä oli jo historiaa verkkokaupankäynnistä mutta tehokkaamman alustan vaihdon myötä kasvattivat uuden kaupan julkaisun jälkeen jo ensimmäisellä neljänneksellä 20% myyntiä, sekä pääsivät jopa muutamissa geneerisissä hauissa ykköseksi.

2. Tuotetiedot kuntoon

Muista, että hyvät tuotekuvat ja tuotekuvaukset antavat asiakkaalle positiivisen kuvan tuotteesta. Monikanavaisessa näkyvyydessä käytetään usein tuotetietojen hallintajärjestelmiä, mutta harvoin järjestelmistä saa tuotteiden tietoja ulos siten, että ne olisivat houkuttelevia ilman käsin muokkausta.

Luo asiakkaalle myös mahdollisuus halutessaan tutkia vain niitä tuotteita, mitä asiakas itse haluaa. Esimerkiksi verkkokaupassa www.titityy.fi asiakas saa rajattua tuotteet hyvin tarkasti niiden intressien pohjalta, mitä hän hakee. Rajauksen jälkeen ja siirryttäessä ostotapahtumassa eteenpäin voit tarjota mukaan myynnillisesti sopivia tuotteita.

Kaupassa, jossa on eri kokovaihtoehtoja, ostotapahtuma kannattaa tehdä mielekkääksi esimerkiksi antamalla asiakkaan valita heti kauppaan tultaessa oman kokonsa, jolloin kauppa rajaa pois ne tuotteet, joista ei ole saatavilla sopivaa.

3. Tee ostaminen helpoksi

Poista kaikki mahdolliset ostamisen esteet. Yhden sivun kassa sekä vaivaton maksuprosessi ovat nykyisin jo perusasioita. Verkkomaksupalveluiden kehittymisen myötä yhä harvemmin ostotapahtuma jää kiinni ostamisen vaikeudesta tai siitä, että tilausprosessissa pitää täyttää loputtomalta tuntuva määrä lomakkeita ja rekisteröityä palveluun vain todetakseen ettei siellä ole sopivaa toimitustapaa.

Huolehdi, että mahdolliset toimituskulut on laskettu loppusummaan jo ostoskorissa ennen kassalle tuloa. Mikäli kulut, pienetkin, näkyvät vasta kassalla ostotapahtuma voi keskeytyä: Asiakas kokee ettei hänelle ole kerrottu lisäkuluista ajoissa.

Muista erinomaisen asiakaspalvelun merkitys. Tavarantoimitus tulee olla nopeaa sekä asiakaspalvelu helposti saavutettavissa.

Muista myös, että nykyään tilauksia tehdään entistä enemmän mobiililaitteilla. Varmista, että verkkokaupassasi kaikki toimii myös niillä esteettömästi. Joskus responsiivisuus on kätevin tapa, mutta ei aina. Joissain tapauksissa paras konversio on saavutettu lataamalla mobiililaitteille täysin oma sivusto.

4. Sitouta asiakkaita

Kun kauppa on lähtenyt pyörimään, voi sinne lisätä erinäisiä lisukkeita, joilla saa asiakkaan palaamaan sekä asiakaspalvelun toimimaan.

Pistejärjestelmien, kuten fitnessfirst.fi/pistejärjestelmä on todettu kiinnostavan ihmisiä sekä toimivan houkuttimena tulemaan uudelleen kauppaan.

Uutiskirjemarkkinoinnissa kannattaa olla ahkera ja ennen kaikkea panostaa kirjeiden sisältöön, sillä ne ovat usein lähes elinehto menestyvän verkkokaupan pyörittämisessä.

Muista asiakkaitasi alennuskampanjoilla ja tarjouksilla. Hyvin usein pienikin alennus auttaa ostopäätöksen tekemisessä. Osa verkkokauppiaista on saanut hyviä tuloksia aikaan jatkuvilla alennuskaruselleilla, jolloin kaikki tuotteet myydään aina hieman alennetulla hinnalla.

Kauppiaan tulee miettiä jatkuvasti mikä voisi olla seuraava kampanja ja koko ajan kannattaa olla jokin hintasääntö käytössä. Esimerkiksi jos ostoskorin summa ylittää 100EUR, on järkevää koittaa saada vielä jotain siihen mukaan antamalla vaikka 10% alennuksen seuraavasta koriin laitettavasta tuotteesta.

5. Luo ja linkitä verkkokauppaan sisältöä

On epätodennäköistä, että pystyt erottumaan muista verkkokaupoista pelkästään itse tuotteilla. Sinun pitääkin tarjota asiakkaille muutakin kuin itse tuotteita: tietoa, ratkaisuja, ohjeita, käyttökokemuksia tai tuoteuutisia.

Tutustu kuluttajaviraston ohjeisiin verkkokaupan perustamiseen. Sieltä löytyy paljon ohjeistusta siitä, mitä tekstejä kaupasta tulisi pelkästään kuluttajansuojalain puitteissa löytyä.

Voit luoda verkkokauppaasi tuotteisiin liittyvää sisältöä pelkästään kirjoittamalla asioista, joita teet joka tapauksessa. Esimerkkinä uusien tuotteiden testaus.

Anna asiakkaille tietoa siitä tuotteesta jota he hakevat. Esimerkiksi verkkokaupassa armoria.fi kerrotaan tärkeää tietoa siitä miten kiikaritähtäin tulee valita. Tämä antaa huomattavasti enemmän arvoa kaupalle kuin se, että kiikarit olisi vain listattu.

Useimmiten varsinkin alkavissa verkkokaupoissa parhaiten pisteytetyt liikenteen lähteet tulevat suositteluista tunnetuissa blogipalveluissa. Voit vaikkapa listata alasi 10 tai 20 kiinnostavinta blogia, linkittää niihin ja kirjoittaa miksi seuraat niitä. Näin saatat saada takaisinlinkityksiä, jotka nostavat sivustosi arvoa.

Pidemmällä tähtäimellä kannattaa huomioida, että verkkokaupat keräävät jo enemmän kävijöitä kuin uutispalvelut. Jos satut omistamaan suositun verkkokaupan, mieti voisiko siellä tienata muillakin keinoin, kuin tuijottamalla tuotemyynnin kannattavuuslukuja.

6. Kokeile mitkä houkuttimet toimivat parhaiten

Yksi parhaita houkuttimia on verkkokaupan käytettävyys ja se, että sieltä nopeasti löytää etsimänsä. Ja kauppiaan kannalta onnistunein tapahtuma on se, jos asiakas haluamansa tuotteen lisäksi vielä ostaa jotain mitä ei edes ajatellut ostavansa.

Lähes kaikista verkkokaupoista löytyy jonkin linkin alta uusimmat, ostetuimmat ja katsotuimmat tuotteet. On helppo kokeilla mitkä listaukset toimii parhaiten ja valita sen mukaan mitä käyttää.

Ilmainen toimitus toimii hyvin houkuttimena.

Jos kaupassa myydään arvokkaita tuotteita joita ei välttämättä osteta ihan hetken mielijohteesta, välitön chat-tyylinen asiakaspalvelu madaltaa huomattavasti kynnystä kysyä lisää tuotteesta.

Muita vastaavia käteviä myyntiä edistäviä houkuttimia on esimerkiksi ostotapahtuman jälkeen lähetettävä kerro kaverille niin saatte molemmat alennusta seuraavasta ostosta ja "asiakas täältä kaupungista osti juuri tämän" - ilmoitukset.

Viime aikoina ovat yleistyneet verkkokauppoihin lisäosat joilla koitetaan saada mahdollisimman pikaisesti ostopäätös tai lisää kävijöitä. Esimerkiksi luvataan hyvä alennuskoodi jos asiakas saa kutsuttua muutamassa minuutissa riittävästi kavereita kauppaan. Tai näytetään alennuskoodi joka on voimassa vain muutaman minuutin.

7. Varmista, että verkkokaupan moottori on riittävän tehokas

Ideaalitilanteessa sivuston pitäisi lautautua reilusti alle 3 sekunnissa. Viimeisimmän Radwaren tekemän tutkimuksen mukaan verkkokaupat ovat jopa keskimäärin 49% hitaampia kuin viime vuonna, tämä johtuu sisällön kasvamisen lisäksi myös paljolti nykyään tarvittavista kolmansien osapuolien linkityksistä.

Nopeuden vaikutus myyntiin vaihtelee huomattavasti suhteessa volyymeihin, suurimmilla jättiläisillä kuten Amazonilla sekunninkin hitaus saattaa tunnetusti aiheuttaa melkoisia hävikkejä.

Esimerkiksi www.laatukoru.fi saavutti palvelimen alustan optimoinnilla kauppaan noin 300% nopeuden kasvun ja sitä myötä myös myynti vilkastui.

Muista käyttää luotettavaa palvelinalustaa sekä järjestelmää. Moottorin, eli ohjelmiston, on syytä olla sellainen, että se pysyy koko ajan mukana uusissa trendeissä ja on yhdistettävissä helposti muihin järjestelmiin.

Teknisesti suurin työ on useimmiten tausta-automatiikka. Parhaimmillaan kauppasi tekee automatisoidusti ostotilaukset ja keskustelee suoraan tavarantoimittajien järjestelmien kanssa, eli hoitaa toimitukset ja palautukset suoraan heidän varastostaan. Kun maksuliikennekin on nykyään lähes poikkeuksetta automaattista, niin täysin automatisoidussa verkkokaupassa rutiinit hoituvat itsestään ja kauppiaan vastuulle jää vain kaupan tunnettavuuden luominen.

8. Erikoistu

Mielenkiintoista on, että useiden tutkimusten (esim. Penn State Universityn) mukaan mitä enemmän verkkokauppa erikoistuu johonkin tiettyyn tuotteeseen tai tuoteryhmään se luo uskottavuutta tuotetta kohtaan ja sitä menestyksekkäämpää se on.

Poikkeuksena pitkän postimyyntihistorian omaavat tahot tai tavaratalot, joilla tuoton perusta on laajat asiakasmassat pienikatteellisilla tuotteilla.

Usein luullaan, että tarjonnan kaventaminen rajoittaa asiakaskuntaa ja vähentää myyntiä, mutta erikoistuminen mahdollistaa tehokkaamman kommunikoinnin asiakkaitten kanssa ja pienemmällä kentällä on helpompi kilpailla. Tosin, jos haluaa kasvattaa liiketoimintaa huomattavasti, pitää usein olla valmis kansainvälisiin markkinoihin. Verkkokaupassa pätee hyvin sanonta: jos kaikki ovat asiakkaitasi, kukaan ei ole.

Kirjoittaja:

Johannes Harju
Pardco Group CTO
Huomattava kokemus erilaisista Magento-projekteista.
magentokauppa.fi

Näin rakennat pohjan menestyvälle verkkokaupalle

Verkkokaupan perustaminen on helppoa, menestyminen vaatii jo työtä.

Lataa ilmainen verkkokauppaopas Avaintekijät menestyvän verkkokaupan perustamisessa ja ota huippuasiantuntijoiden vinkit hyötykäyttöön!
Miten verkkokauppa pysyy pinnalla? Benchmarking verkkokauppaa perustettaessa - mihin kiinnittää huomiota? Mitä ottaa huomioon verkkokaupan tuotevalikoiman suunnittelussa?

# data[].attributes.attachment_link.description
Kuten missä tahansa muussakin liiketoiminnassa, myös verkkokaupassa on tärkeintä lisäarvon tarjoaminen asiakkaalle. Ellei tuotteesi ole aivan ainutlaatuisia on hyvin todennäköistä, että kohtaat kilpailua, ja koska kyseessä on kansainvälinen verkossa tapahtuva myynti, on kilpailua todella paljon. Kerron alla kokemukseni pohjalta asioita, jotka vaikuttavat merkittävästi verkkokaupan menestykseen. Käytä sellaista verkkokauppa-alustaa, jolla voit rakentaa edellytykset menestyksekkäälle verkkokaupankäynnille.